<classify> MWANDISHI WETU ZANZIBAR RAIS wa Zanzibar na Mwenyekiti wa Baraza la Mapinduzi Alhaj Dk. AliMohamed Shein jana ameongoza mazishi ya Waziri Kiongozi Mstaafu BrigediaJenerali Mstaafu Ramadhan Haji Faki yaliyofanyika kijijini kwao Mkwajuni, Mkoawa Kaskazini Unguja. Viongozi mbali mbali wa vyama vya siasa, dini na serikali pamoja nawananchi, ndugu na jamaa walihudhuria katika mazishi hayo akiwemo Waziri Mkuu Kassim Majaliwa, ambayeamemuwakilisha Rais Dk. John Magufuli. Viongozi wengine waliohudhuria ni Jaji Mkuu wa Zanzibar Omar OthmanMakungu, Brigedia Jenerali wa Brigedi ya Nyuki Zanzibar Fadhil Omar Nondo,Katibu wa Baraza la Mapinduzi na Katibu Mkuu Kiongozi Dk. Abdulhamid YahyaMzee, Mwanasheria Mkuu wa Zanzibar SaidHassan Said, Naibu Katibu Mkuu wa CCM Zanzibar Abdalla Juma Mabodi, Mawaziri naviongozi wengine wa Serikali ya Mapinduzi ya Zanzibar pamoja na Serikali yaJamhuri ya Muungano wa Tanzania. Mapema Rais Dk. Shein aliungana na viongozi wa dini, vyama vya siasana Serikali, ndugu, jamaa, marafiki na wananchi mbali mbali katika sala yakumsalia Marehemu Waziri Kiongozi Mstaafu Brigedia Jenerali Mstaafu RamadhanHaji Faki katika Msikiti Mushawar, Mwembeshauri, Mjini Unguja sala iliyoongozwana Mufti Mkuu wa Zanzibar Sheikh Saleh Omar Kahbi. Mazishi ya Waziri Kiongozi Mstaafu Brigedia Jenerali Mstaafu RamadhanHaji Faki yalifanyika kwa taratibu zote za Kidini na Kijeshi ikiwa ni pamoja nakutolewa salamu za heshima, salamu za Kijeshi pamoja na kupigia mizinga 17zoezi lililoongozwa na Gwaride chini ya kiongozi wake Himid Alawi Nguzo Akisoma Wasfu wa Marehemu Waziri Kiongozi Mstaafu Brigedia JeneraliMstaafu Ramadhan Haji Faki , Waziri Ofisi ya Makamo wa Pili wa Rais wa ZanzibarMohammed Aboud Mohammed alisema kuwa Marehemu amezaliwa mwaka 1930 katikaKijiji cha Mkwajuni, Mkoa wa Kaskazini Unguja. Alisema kuwa marehemu amesoma elimu ya msingi hadi darasa la nane nabaada ya kuhitimu masomo yake, alijiunga na Jeshi la Polisi ambapo pia, alipata mafunzo kwa muda wa mieziminane huko Sotch Logosk, iliyokuwa USSR. Marehemu Waziri Kiongozi Mstaafu Brigedia Jenerali Mstaafu RamadhanHaji Faki kwa maelezo ya Waziri Aboud, alikuwa Mjumbe wa Kamati ya Watu 14 yaChama cha Afro Shirazi ASP iliyoongoza Mapinduzi Matukufu ya Januari 12 mwaka1964 chini ya uongozi wa Jemedari Rais wa Kwanza wa Zanzibar Marehemu MzeeAbeid Amani Karume. Pamoja na hilo pia alikuwa Mjumbe wa Baraza la Mapinduzi MBM Mwaka1964 hadi mwaka 1984 ambapo pia, Marehemu amefanya kazi katika Jeshi la Polisikwa muda wa miaka 14 akipitia ngazi mbali mbali kuanzia Full Inspector, ActingSuperintendent mwaka 1964 hadi mwaka 1966 akawa Full Superintendent. Waziri Aboud alieleza kuwa Marehemu Ramadhan Haji Faki mnamo mwaka1964 hadi mwaka 1966 alikuwa Kiongozi wa Idara ya Uhamiaji Zanzibar, na mwaka 1964 hadi mwaka 1977 Marehemualikuwa Mjumbe wa Kamati Kuu ya Umoja wa Vijana wa ASP na akawa mwanzilishi waKambi za Vijana Zanzibar. Aidha, alieleza kuwa alikuwa Mwanachama Mtiifu wa Chama cha ASP hadimwaka 1977 kilipozaliwa Chama Cha Mapinduzi CCM na kuwa na kadi nambari 000061ya CCM.  <topic>: KITAIFA 